ขายดีมี 7 ที่นั่ง SUZUKI NEW ERTIGA 2019 
Suzuki new Ertiga 2019 สร้างปรากฏการณ์ใหม่ เปิดตัว 1 เดือน กวาดยอดจองทะลุ 1,300 คัน จัดเครื่องยนต์ใหม่เบนซิน 4 สูบ 1.5 ลิตร เกียร์ CVT มาพร้อมกับแพลตฟอร์มใหม่ Heartect ราคาช่วงแนะนำ รุ่นสูงสุด GX 695,000 บาท เริ่มทยอยส่งมอบถึงมือลูกค้ากลุ่มแรก,หลังจากได้ทำการแนะนำ All New Suzuki ERTIGA รถยนต์ 7 ที่นั่ง เจนเนอเรชั่น 2 ไปเมื่อต้นเดือนกุมภาพันธ์ที่ผ่านมา พร้อมยกระดับความอเนกประสงค์ในแบบฉบับของรถ MPV ภายใต้คอนเซ็ปต์ Unlock Your Life Suzuki Motor Thailand ได้ร่วมกับผู้จำหน่ายรถยนต์ Suzuki อย่างเป็นทางการ จัดกิจกรรมพิเศษแนะนำ All New Suzuki ERTIGA ผ่านทางโชว์รูมทั่วประเทศเพื่อสร้างการรับรู้ถึงความล้ำสมัย ความแตกต่างของเทคโนโลยีใหม่ไปจนถึงความครบและคุ้มค่าให้กับลูกค้าได้รับรู้และเข้าถึง,Suzuki ERTIGA 2019 สามารถสร้างปรากฏการณ์ให้กับตลาดรถยนต์อเนกประสงค์ (MPV) ในประเทศไทยด้วยระยะเวลาเพียง 1 เดือนที่ผ่านมา มีกระแสตอบรับและความต้องการจากกลุ่มผู้บริโภคอย่างล้นหลาม สร้างยอดจองจากผู้จำหน่ายทั่วประเทศได้มากถึงกว่า 1,300 คัน โดยรุ่นที่ได้รับความนิยมมากที่สุดจากผู้บริโภคกว่า 90% คือ รุ่น GX (AT) ทั้งนี้ด้วยความคุ้มค่าที่ตอบโจทย์ทุกฟังก์ชั่นการใช้งานกับไลฟ์สไตล์คนรุ่นใหม่ โดยเริ่มทยอยส่งมอบลอตแรกถึงมือลูกค้าเป็นที่เรียบร้อย,Suzuki ERTIGA รุ่นใหม่ล่าสุดประจำปี 2019 ถูกนำเสนอสู่ลูกค้าเพื่อเป็นทางเลือกสำหรับผู้ชื่นชอบความแตกต่าง ผ่านรถยนต์อเนกประสงค์ที่มีพื้นที่ห้องโดยสารกว้างขวาง มีราคาไม่แพง โดยเฉพาะเทคโนโลยีระบบขับเคลื่อนและระบบความปลอดภัยของ Suzuki เข้ามาช่วยเพิ่มสมรรถนะ ยกระดับการใช้งานให้ครอบคลุมมากยิ่งขึ้น และจากตัวเลขยอดจองที่เกิดขึ้นแสดงให้เห็นถึงการตอบรับเป็นอย่างดีจากลูกค้า,วัลลภ ตรีฤกษ์งาม กรรมการบริหารด้านการขายและการตลาด Suzuki Motor Thailand กล่าวว่า ปัจจุบันผู้บริโภคมีความต้องการรถยนต์ที่ตอบโจทย์การใช้ชีวิตที่หลากหลายมากยิ่งขึ้น ซึ่งกลุ่มเป้าหมายที่เราวางไว้ คือ คนรุ่นใหม่ที่ให้ความสำคัญกับครอบครัวและยังชื่นชอบในการใช้เวลาร่วมกับกลุ่มเพื่อน มองหารถที่มีดีไซน์,ทันสมัย พร้อมด้วยฟังก์ชั่นเพื่อตอบโจทย์ไลฟ์สไตล์และกิจกรรมในรูปแบบต่างๆ ของตัวเองและคนรอบข้าง จึงเชื่อได้ว่าด้วยคุณสมบัติของ All New Suzuki ERTIGA จะสามารถเข้ามาเติมเต็มความต้องการของลูกค้าได้เป็นอย่างดี นับจากวันเปิดตัว Suzuki Motor Thailand เดินหน้ากลยุทธ์ทางการตลาดที่ครอบคลุมและหลากหลายมุ่งเน้นการเข้าถึงกลุ่มเป้าหมายโดยตรง โดยเฉพาะการจัดกิจกรรมที่สอดรับกับไลฟ์สไตล์ของลูกค้า อีกทั้งยังเน้นการสื่อสารผ่านช่องทางออนไลน์ที่สามารถเข้าถึงกลุ่มเป้าหมายได้อย่างรวดเร็ว ซึ่งทำให้เชื่อมั่นว่าจะสามารถสร้างยอดขายได้เกินเป้าหมายที่วางไว้ในปีนี้ที่ 2,500 คันอย่างแน่นอน,Suzuki Motor Thailand ได้เริ่มทยอยส่งมอบรถยนต์ลอตแรกให้กับลูกค้านับตั้งแต่ช่วงเดือนกุมภาพันธ์ที่ผ่านมา ซึ่งจากยอดจองที่เข้ามาสูงเกินความคาดหมายในช่วงระยะเวลา 1 เดือนที่ผ่านมา ทำให้ Suzuki ได้หารือร่วมกับทางผู้ผลิตในประเทศอินโดนีเซียเพื่อหาแนวทางการนำเข้ามาเพื่อเร่งส่งมอบเพิ่มเติมรองรับกับความต้องการที่มีเข้ามาอย่างล้นหลาม รวมถึงการเตรียมความพร้อมเพื่อตอบรับกับยอดจองที่จะเข้ามาในช่วงงาน บางกอก อินเตอร์เนชั่นแนล มอเตอร์โชว์ ครั้งที่ 40 ที่กำลังจะมาถึง,ส่วนด้านของราคาจำหน่ายในช่วงแนะนำ ตั้งแต่วันเปิดตัวจนถึงวันที่ 30 เมษายน 2562 เป็นอีกหนึ่งจุดเด่นที่ดึงดูดความสนใจของผู้บริโภค โดย Suzuki ERTIGA ในรุ่น GL (AT) จำหน่ายอยู่ที่ 655,000 บาท และ GX (AT) จำหน่ายอยู่ที่ 695,000 บาท โดย Suzuki ยืนยันว่าเป็นราคาที่คุ้มค่า,ทั้งนี้ All New Suzuki ERTIGA วางเครื่องยนต์ใหม่แบบเบนซินแถวเรียง 4 กระบอกสูบ รหัส K15B ความจุ 1.5 ลิตร กำลังสูงสุด 105 แรงม้า ที่ 6,000 รอบต่อนาที พร้อมแพลตฟอร์มใหม่ HEARTECT เทคโนโลยีเฉพาะของ Suzuki ช่วยเพิ่มทั้งสมรรถนะและความปลอดภัย ช่วงล่างทำจากเหล็ก High Tensile เชื่อมเป็นหนึ่งเดียวกัน เพื่อความแข็งแกร่งและปลอดภัย โครงสร้างตัวถัง TECT ออกแบบจากเหล็กกล้าทำให้ทนทานต่อการสึกหรอ,ระบบ NVH ให้การขับขี่นุ่มนวลซับแรงสั่นสะเทือน พร้อมลดเสียงรบกวนตลอดเส้นทาง มั่นใจในความปลอดภัยด้วยระบบถุงลมนิรภัย SRS คู่หน้า ระบบเบรก ABS พร้อมระบบ EBD กระจายแรงเบรกเพื่อสร้างความสมดุล ระบบ ESP ควบคุมเสถียรภาพการทรงตัว ระบบช่วยการออกตัวขณะอยู่บนทางลาดชัน จุดยึดเบาะนั่งนิรภัย ISOFIX และ Top tether สำหรับเด็ก,ภายในออกแบบให้ดูเรียบหรู ใช้วัสดุคุณภาพสูง พื้นที่ภายในห้องโดยสารขนาด 3 แถว 7 ที่นั่ง กว้างขวาง โปร่งสบาย ตอบสนองทุกไลฟ์สไตล์ให้ใช้งานได้อย่างเต็มที่ พวงมาลัย D-shape พร้อมฟังก์ชั่นเชื่อมต่อโทรศัพท์ด้วยบลูทูธ เพิ่มความรู้สึกเรียบหรูด้วยคอนโซลลายไม้,อุปกรณ์อำนวยความสะดวก อาทิ ช่องเชื่อมต่อ USB ช่องจ่ายไฟสำรอง 12V ถึง 2 ตำแหน่ง สะดวกสบายยิ่งขึ้นด้วยระบบ Keyless Entry และ Keyless Push Start สัมผัสกับความเย็นสบายตลอดการเดินทางด้วยระบบปรับอากาศสำหรับผู้โดยสารแถวหลัง พร้อมช่องวางเครื่องดื่มที่สามารถรักษาอุณหภูมิความเย็นของเครื่องดื่มได้นานยิ่งขึ้น,New Suzuki ERTIGA มีให้เลือกทั้งหมด 4 สี ได้แก่ ,Radian Red, Magma Grey, Pearl White Snow, Prime Cool Black ,โดยมี 2 รุ่น คือ GL (AT) และ GX (AT) ,new Suzuki ERTIGA 1.5 GL A/T 655,000 บาท,new Suzuki ERTIGA 1.5 GX A/T 695,000 บาท,Suzuki Motor Thailand แจ้งว่า สำหรับลูกค้าที่ทำการจองรถ Suzuki new ERTIGA ภายในวันที่ 30 เมษายน 2562 จะคงได้รับสิทธิพิเศษราคาช่วงแนะนำ จนกว่าจะมีการส่งมอบเสร็จสิ้น.,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
Suzuki new Ertiga 2019 สร้างปรากฏการณ์ใหม่ เปิดตัว 1 เดือน ยอดจองทะลุ 1,300 คัน เครื่องยนต์ใหม่ เบนซิน 1.5 ลิตร มาพร้อมกับแพลตฟอร์มใหม่ Heartect 
SUZUKI NEW ERTIGA,SUZUKI,ซูซูกิ,อาคม รวมสุวรรณ